《送高子益应晋帅之辟并忆啸农梦旦 其二》
清代·郑孝胥

啸农恭笃行，而独称我狂。狂而有不为，吾道殊未光。

之子尝有语，闻之激我肠。相知纵满世，幽隐谁见详？

愿言从子游，楚越空相望。孤弦不成曲，寄声独彷徨。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。